Echipa de baschet masculin CSO Voluntari a fost învinsă marţi, în deplasare, de formaţia estonă Tartu Ulikool, scor 83-76 (41-39), în manşa tur din sferturile European North Basketball League (ENBL), potrivit news.ro.
Principalii marcatori ai partidei au fost Malmanis 21 puncte, pentru Tartu, respectiv Allen 24, Mitchell 16, pentru CSO Voluntari.
Manşa retur se va disputa în 26 martie.
CSO Voluntari a încheiat grupa B pe locul 2, după rezultatele: 77-85 cu BC Siauliai, 82-53 cu KK Kiela, 75-72 cu Basket Brno, 89-68 cu Leige Basket, 84-76 cu Newcastle Eagles, 92-78 cu Valmiera Glass Via şi 97-77 cu Zielona Gora.
CSO Voluntari este prima formaţie din România care joacă în ENBL, după ce în stagiunea trecută a evoluat în FIBA Europe Cup.
La start s-au aflat 16 echipe, împărţite în două grupe, iar primele patru clasate în fiecare s-au calificat în faza play-off, în care se joacă încrucişat (locurile 1-4 şi locurile 2-3), tur-retur, pentru un loc la Turneul Final Four, programat în 9-10 aprilie 2024.
În 2023, trofeul a fost câştigat de formaţia poloneză BM Stal Ostrów.